**ПРАВИЛА ПЛОВИДБЕ НА СПУСТУ НИЗ ДРИНУ ТОКОМ ТУРИСТИЧКЕ МАНИФЕСТАЦИЈЕ „ДРИНСКА РЕГАТА ЉУБОВИЈА“ 2025.**

* **Обавезно је пријављивање учесника регате које се може извршити код представника организатора у Љубовији до 12.07.2025. године, радним даном од 0700 – 1500 часова, достављањем списка чланова посаде пловила на електронску адресу ТОЉ office.tolj@gmail.com или на дан спуста на почетку спуста (Рогачица), све до 15 минута пред полазак регате. Лица која на неки од наведених начина буду пријављена код организатора сматраће се учесницима регате и биће бесплатно осигурани код осигуравајућег друштва за дан регате 12.07.2025. године;**
* **Свако прикључивање учесника ван званичног старта регате у Рогачици подразумева учешће на сопствену одговорност.**
* **Пловни пут је у Рогачици са почетком у 1000 часова и завршава се у Љубовији, најкасније до 1900 часова.**
* **У регати могу учествовати искључиво пнеуматска пловила (гумена или пластична), а друга пловила се не могу пријавити за учешће и уколико се таква пловила појаве на регати то чине противно вољи и без сагласности организатора и њихове посаде сносе сву одговорност за последице таквог поступања;**
* **На регати могу учествовати само регистрована пловила;**
* **Пловилима која учествују у регати могу управљати само лица која имају одговарајућу дозволу за управљача чамцем;**
* **Пловилом не смеју управљати малолетна лица, нити се у пловилу могу налазити сама малолетна лица без пратње пунолетних лица. Малолетно лице на себи мора имати заштитни прслук.**
* **Максималан број људи на пловилу не сме бити већи од броја датог од стране произвођача за дато пловило;**
* **Сви учесници регате у њој учествују на сопствену одговорност;**
* **Учесницима регате забрањена је употреба алкохола, енергетских напитака и психоактивних супстанци у току трајања спуста, препоручује се да са собом понесу потребне количине воде за пиће;**
* **По могућству, потребно је да свако пловило има неки вид заштите од сунца (тенду или сунцобран);**
* **Непливачи не би требало да учествују на регати, а у случају да ипак узму учешћа то чине на сопствену одговорност и морају сво време спуста имати на себи одговарајући прслук - појас за спасавање;**
* **Свако пловило треба да има одговарајући број појасева или других средстава за спасавање;**
* **Учесницима регате је забрањено бацање смећа у воду или на обалу Дрине, већ се одлагање смећа врши у одговарајуће пластичне кесе које ће организатор ставити свакој посади на располагање, а које ће након пристајања у Љубовију један од чланова посаде убацити у за то одређен контејнер;**
* **Учесници су дужни да поштују упозорења и наредбе које даје спасилачка и редарска служба;**
* **Учесници регате су дужни да поштују јавни ред и мир, да избегавају инциденте и повреду државне границе.**